На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008 и 79/2017 ), Правилника о условима и начину коришћења и одржавања службених возила општине Гаџин Хан бр.06-344-387/14-III

Општинско веће општине Гаџин Хан, на 87. (осамдесетседмој) седници, одржаној дана 18. јула 2018. године, доноси

**З А К Љ У Ч А К**

**1-Одређује се** **Дарко Милошевић**, члан Општинског већа општине Гаџин Хан, као овлашћено лице које ће вршити следеће радње и активности везане за коришћење и употребу службених возила општине Гаџин Хан:

- стара се о приоритетима коришћења службених возила;

- на основу примљених захтева и приоритета, израђује дневни распоред коришћења службених возила и распоред возача;

- стара се о техничкој исправности службених возила;

- стара се о текућем одржавању, сервисирању и поправци возила;

- води евиденцију о коришћењу и одржавању возила за свако возило посебно као и збирну евиденцију о свим возилима. Колска књига у којој се евидентирају подаци о коришћењу и одржавању возила, води се за свако возило посебно

- вршити контролу путних налога, утрошка горива, пређене километраже, контролише ненаменско коришћење службених возила, непридржавање прописа о безбедности саобраћаја, непажљиво коришћење и руковање опремом што би изазвало штету општинској управи.

2-О извршеним активностима под тачком 1. именовани је дужан да сачини извештај који ће доставити Општинском већу општине Гаџин Хан на крају године за текућу годину као и периодичне извештаје Служби за буџет и финансије у општинској управи општине Гаџин Хан.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-390/18-III

У Гаџином Хану, дана 18.јула 2018. год.

**ПРЕДСЕДНИК** **ОПШТИНСКОГ ВЕЋА**

Саша Ђорђевић